CELEX: 31987R2168
Language: el
Date: 1987-07-22 00:00:00
Title: Κανονισμός (ΕΟΚ) αριθ. 2168/87 της Επιτροπής της 22ας Ιουλίου 1987 σχετικά με τον καθορισμό, για την περίοδο εμπορίας 1987/88, της ελάχιστης τιμής που καταβάλλεται στους παραγωγούς για τα ξηρά δαμάσκηνα και του ποσού της ενίσχυσης στην παραγωγή για τα δαμάσκηνα

Avis juridique important

|

31987R2168

Κανονισμός (ΕΟΚ) αριθ. 2168/87 της Επιτροπής της 22ας Ιουλίου 1987 σχετικά με τον καθορισμό, για την περίοδο εμπορίας 1987/88, της ελάχιστης τιμής που καταβάλλεται στους παραγωγούς για τα ξηρά δαμάσκηνα και του ποσού της ενίσχυσης στην παραγωγή για τα δαμάσκηνα  

Επίσημη Εφημερίδα αριθ. L 202 της 23/07/1987 σ. 0048 - 0049

***** ΚΑΝΟΝΙΣΜΟΣ (ΕΟΚ) αριθ. 2168/87 ΤΗΣ ΕΠΙΤΡΟΠΗΣ  της 22ας Ιουλίου 1987  σχετικά με τον καθορισμό, για την περίοδο εμπορίας 1987/88, της ελάχιστης τιμής που καταβάλλεται στους παραγωγούς για τα ξηρά δαμάσκηνα και του ποσού της ενίσχυσης στην παραγωγή για τα δαμάσκηνα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1928/87 (2), και ιδίως το άρθρο 4 παράγραφος 4 και το άρθρο 5 παράγραφος 5,  Εκτιμώντας:  ο κανονισμός (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενίσχυσης στην παραγωγή στον τομέα των μεταποιημένων οπωροκηπευτικών (3) περιλαμβάνει διατάξεις σχετικά με τις μεθόδους καθορισμού της ενίσχυσης στην παραγωγή·  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς, καθορίζεται με βάση την ελάχιστη τιμή που ίσχυε κατά την προηγούμενη περίοδο εμπορίας, την εξέλιξη των τιμών βάσης στον τομέα των οπωροκηπευτικών και την ανάγκη να εξασφαλιστει η ομαλή εμπορία των νωπών προϊόντων που προορίζονται για διάφορες χρήσεις·  ότι το άρθρο 5 του εν λόγω κανονισμού ορίζει τα κριτήρια για τον καθορισμό του ποσού της ενίσχυσης στην παραγωγή· ότι πρέπει να λαμβάνεται ιδίως υπόψη το ποσό της ενίσχυσης που καθορίστηκε για την προηγούμενη περίοδο εμπορίας, αναπροσαρμοσμένο ώστε να ληφθεί υπόψη η εξέλιξη της ελάχιστης τιμής που πρέπει καταβάλλεται στους παραγωγούς, οι τιμές των τρίτων χωρών και, αν παραστεί ανάγκη, η εξέλιξη του κόστους της μεταποίησης υπολογιζόμενη κατ' αποκοπή·  ότι η ελάχιστη τιμή που καταβάλλεται στους παραγωγούς στην Ισπανία και την Πορτογαλία και η ενίσχυση στην παραγωγή για τα προϊόντα που λαμβάνονται, προσδιορίζεται όπως προβλέπεται στο άρθρο 118 της πράξης προσχώρησης· ότι η αντιπροσωπευτική περίοδος για τον προσδιορισμό της ελάχιστης τιμής προβλέπεται στον κανονισμό (ΕΟΚ) αριθ. 461/86 του Συμβουλίου της 25ης Φεβρουαρίου 1986 για τη θέσπιση, λόγω της προσχώρησης της Ισπανίας και της Πορτογαλίας, των κανόνων τους καθεστώτος ενίσχυσης στην παραγωγή όσον αφορά τα μεταποιημένα οπωροκηπευτικά (4)· ότι, από τις διατάξεις του άρθρου 1 παράγραφος 2 του εν λόγω κανονισμού, προκύπτει ότι δεν θα χορηγηθεί ενίσχυση στην παραγωγή κατά τη διάρκεια της μεταβατικής περιόδου για τα δαμάσκηνα που λαμβάνονται από ξηρά δαμάσκηνα της Πορτογαλίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1987/88:  α) η ελάχιστη τιμή που αναφέρεται στο άρθρο 4 του κανονισμού (ΕΟΚ) αριθ. 426/86, η οποία πρέπει να καταβάλλεται στους παραγωγούς για ξηρά δαμάσκηνα που προέρχονται από ξεραμένα δαμάσκηνα του Ente, και  β) η ενίσχυση στην παραγωγή που αναφέρεται στο άρθρο 5 του ίδιου κανονισμού για δαμάσκηνα,  καθορίζονται στο παράρτημα.  Άρθρο 2  Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος πρέπει να παράσχει στο κράτος μέλος που καταβάλλει την ενίσχυση στην παραγωγή, την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 183 της 3. 7. 1987, σ. 32.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 53 της 1. 3. 1986, σ. 15.  ΠΑΡΑΡΤΗΜΑ  Ελάχιστη τιμή που καταβάλλεται στους παραγωγούς  1.2,4 //  //  // Προϊόν   // ECU/100 kg καθαρού βάρους στον παραγωγό για προϊόντα  που καλλιεργούνται:   //  // 1.2.3.4 //  // στην Ισπανία   // στην Πορτογαλία  // στα λοιπά  κράτη μέλη   //    //   //   //   // Ξηρά δαμάσκηνα που προέρχονται από δαμάσκηνα του Ente, μεγέθους της κατηγορίας που αντιστοιχεί σε 66 φρούτα ανά 500 γραμμάρια   // 133,222   // 0  // 158,673   //    //   //   //  Ενίσχυση στην παραγωγή  1.2,4 //  //  // Προϊόν   // ECU/100 kg καθαρού βάρους για προϊόντα που λαμβάνονται  από πρώτη ύλη που συγκομίζεται:   //  // 1.2.3.4 //  // στην Ισπανία   // στην Πορτογαλία   // στα λοιπά  κράτη μέλη   //    //   //   //   // Δαμάσκηνα μεγέθους της κατηγορίας που αντιστοιχεί σε 66 φρούτα ανά 500 γραμμάρια  // 33,753   // 0   // 57,501   //    //   //   //